《县斋夜坐》
宋代·喻良能

鹜行散尽室如冰，数卷残书一穗灯。
尚有茹荤兼饮酒，不然全似打包僧。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。